по кредитни линии и линии за ликвидност, се отчитат по наличните договорни суми.
 10.
 Договорните потоци се разпределят в двадесет и двата времеви интервала според техния остатъчен срок до падежа, като под дни се разбира календарни дни.
 11.
 Отчитат се всички договорни потоци, включително всички съществени парични потоци от нефинансови дейности като данъци, премии, дивиденти и наеми.
 12.
 При определяне на договорните срокове до падеж на потоците институциите следват консервативен подход, като за целта осигуряват спазването на всички посочени по-долу изисквания:
 a)
 при наличието на опция за отложено плащане или получаване на авансово плащане се счита, че опцията ще бъде упражнена така, че да доведе до авансови изходящи потоци или отложени входящи потоци за институцията;
 б)
 когато опцията, водеща до авансови изходящи потоци от институцията, може да бъде упражнена единствено по преценка на институцията, се счита, че тя ще бъде упражнена само когато съществуват пазарни очаквания, че институцията ще направи това. Счита се, че опцията няма да бъде упражнена, когато това би довело до авансови входящи потоци към институцията или отложени изходящи потоци от институцията. Всеки изходящ паричен поток, който би бил договорно задействан от този входящ поток — както при финансиране чрез посредник — се отчита на същата дата, както входящия поток;
 в)
 всички безсрочни влогове или влогове без договорен падеж се отчитат като „овърнайт“ в колона 020;
 г)
 падежът на отворените репо сделки, обратните репо сделки и сделките със сходен характер, които във всеки един момент могат да бъдат прекратени от всяка една от страните, се счита, че е на следващия ден, освен ако срокът на предизвестие е повече от един ден, в който случай те се отчитат в съответните времеви интервали според срока на предизвестие;
 д)
 падежът на срочните влогове на дребно с възможност за предсрочно теглене се счита, че настъпва в периода, през който предсрочното теглене на влога няма да доведе до заплащането на такса съгласно член 25, параграф 4, буква б) от Регламент (ЕС) 2015/61;
 е)
 когато институцията не е в състояние да определи график на минималните договорни плащания за определена позиция или част от нея съгласно правилата, посочени в настоящия параграф, тя отчита позицията или частта от нея в колона 220 — „по-голям от 5 години“.
 13.
 Изходящите и входящите потоци от лихви по всички балансови и задбалансови инструменти се включват в съответните позиции на раздели „Изходящи потоци“ и „Входящи потоци“.
 14.
 При валутните суапове с настъпващ падеж се посочва условната стойност на падеж на кръстосани валутни суапове, на форуърдни валутни сделки, както и на валутни спот договори, по които не е извършен сетълмент, в приложимите времеви интервали от образеца.
 15.
 Паричните потоци от сделки, по които не е извършен сетълмент, се отчитат малко преди сетълмента, по съответните редове и интервали.
 16.
 За позиции, по които институцията не осъществява дейност, като например случаите, когато в дадена категория няма влогове, не се попълва нищо.
 17.
 Просрочените позиции и позициите, по отношение на които институцията има основания да очаква неизпълнение, не се отчитат.
 18.
 Когато получено обезпечение бъде повторно заложено в сделка, чийто падеж настъпва след